Diari Oficial de la Generalitat Valenciana


Sumari del DOGV 7998, del 13-03-2017 (2017/1823)

RESOLUCIÓ de 21 de desembre de 2016, de la Direcció General d'Indústria i Energia, per la qual s'atorga autorització administrativa prèvia per a la transmissió de la titularitat, a favor de Gas Natural Redes GLP, SA, de les instal·lacions d'emmagatzematge i distribució de GLP a granel, en el municipi d'Olocau del Rey, actualment titularitat de Repsol Butano, SA. Expedient número CBVARI/2016/26/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7998

Data del DOGV
:   13-03-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/1823


Data del document
:   21-12-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 21 de desembre de 2016, de la Direcció General d'Indústria i Energia, per la qual s'atorga autorització administrativa prèvia per a la transmissió de la titularitat, a favor de Gas Natural Redes GLP, SA, de les instal·lacions d'emmagatzematge i distribució de GLP a granel, en el municipi d'Olocau del Rey, actualment titularitat de Repsol Butano, SA. Expedient número CBVARI/2016/26/12. [2017/1823]  
Antecedents de fet  
La mercantil Gas Natural Redes GLP, SA, a través de representant degudament acreditat, va presentar, davant el Servei Territorial d'Indústria i Energia de Castelló, un escrit el 9 d'agost de 2016, pel qual sol·licita autorització per a la transmissió de la titularitat de les instal·lacions d'emmagatzematge i distribució de GLP, en el municipi d'Olocau del Rey (Castelló), que figuren a nom de Repsol Butano, SA, incloses en l'expedient CBDFCP/2002/43.  
Aquesta petició, a més d'anar subscrita també pel representant de l'actual titular, expressa la voluntat d'aquest de transmetre les instal·lacions interessades, identificant-les en un annex.  
El procediment administratiu corresponent a aquesta sol·licitud ha sigut tramitat amb l'expedient de referència CBVARI/2016/26/12, incoat pel Servei Territorial d'Indústria i Energia de Castelló. Consta justificant de pagament de taxa de l'esmentat expedient de data 22 de novembre de 2016.  
Consten com a antecedents els actes administratius següents, corresponents a l'expedient CBDFCP/2002/43.  
- Resolució de 22 de juliol de 2002, del Servei Territorial d'Indústria i Energia de Castelló, d'autorització prèvia de la instal·lació de la xarxa de distribució de GLP canalitzat en l'acabe municipal d'Olocau del Rey (Castelló).  
- Autorització de 3 d'octubre de 2002, del Servei Territorial d'Indústria i Energia de Castelló, de funcionament definitiva d'instal·lacions de xarxes de GLP en el municipi d'Olocau del Rey.  
- Resolució, de 21 d'octubre de 2009, d'autorització d'explotació, segon parcial, de la xarxa de distribució de GLP canalitzat en el terme municipal d'Olocau del Rey (Castelló).  
Gas Natural Redes GLP, SA, ha presentat còpia de la comunicació prèvia a l'inici de l'activitat de comercialitzador al detall de GLP a granel, realitzada en data 14 d'octubre de 2016 (núm. registre entrada R32824201v8423611875), davant del llavors Ministeri d'Indústria, Energia i Turisme, en què indiquen que la data d'inici de l'activitat és l'1 de novembre de 2016 i en la qual s'inclou una declaració responsable sobre el compliment de tots els requisits establits per a exercir l'activitat de comercialitzador al detall de GLP a granel.  
  
Consta en l'expedient proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar les instal·lacions objecte d'aquest radicades íntegrament en territori de la Comunitat Valenciana, i no estar enquadrades en les previstes que són competència de l'Administració General de l'Estat, d'acord amb l'article 3.2. de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 46 bis, 1 i 5, de la Llei 34/1998, de 7 d'octubre, del sector d'hidrocarburs, i l'Ordre de 9 de febrer de 2001, de la Conselleria d'Indústria i Comerç, concordat amb l'article 22 del Decret 157/2015, de 18 de setembre, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia la resolució del present procediment.  
  
L'article 46 bis 1 de la Llei 34/1998, de 7 d'octubre, del sector d'hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV de l'esmentada llei, títol a què en aquell moment estaven sotmeses les instal·lacions d'emmagatzematge de gasos liquats del petroli destinades al subministrament d'aquests per canalització i els gasoductes necessaris, per al subministrament des de les plantes o emmagatzematges anteriors fins als consumidors finals.  
La disposició transitòria segona de la Llei 34/1998, de 7 d'octubre, del sector d'hidrocarburs, manté la vigència dels reglaments aplicables a matèries que són objecte d'aquesta llei, fins que es dicten uns altres de nous, en aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
Segons l'article 4 del Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli, indica que aquelles societats que vulguen actuar com a comercialitzadores al detall de GLP a granel hauran de comunicar-ho per escrit, amb caràcter previ a l'inici de l'activitat, a la Direcció General de Política Energètica i Mines del Ministeri d'Indústria, Turisme i Comerç (actualment Ministeri d'Energia, Turisme i Agenda Digital), i indicar la data d'inici de l'activitat, el nom de la societat, l'adreça postal, el telèfon, el fax i el codi d'identificació fiscal, i incloure una declaració responsable sobre el compliment per part de la societat de tots els requisits establits per a exercir l'activitat. La Comissió Nacional d'Energia publicarà en la seua pàgina web una llista dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
  
En vist de quant antecedeix, aquesta Direcció General d'Indústria i Energia resol:  
  
Primer  
Atorgar, a l'empara del que disposa l'article 46 bis de la Llei 34/1998, de 7 d'octubre, del Sector d'Hidrocarburs, autorització administrativa prèvia per a la transmissió de la titularitat a favor de Gas Natural Redes GLP, SA, de les instal·lacions d'emmagatzematge i distribució de GLP a granel, en el municipi d'Olocau del Rey (Castelló), actualment titularitat de Repsol Butano, SA, derivades de la Resolució de 22 de juliol de 2002, del Servei Territorial d'Indústria i Energia de Castelló, d'autorització prèvia de la instal·lació de la xarxa de distribució de GLP canalitzat en el terme municipal d'Olocau del Rey (Castelló), d'acord amb les seues corresponents autoritzacions de posada en marxa.  
La present autorització queda subjecta a les condicions següents:  
1a. El subjecte autoritzat disposa d'un termini de tres mesos, des de la notificació de la present resolució, per a efectuar la transmissió de la titularitat de les instal·lacions interessades. Es produirà la caducitat de la present autorització si transcorregut l'esmentat termini aquella no ha tingut lloc.  
En el termini d'un mes des que es faça efectiva l'esmentada transmissió, el titular de la present autorització, Gas Natural Redes GLP, SA, haurà de comunicar-ho a aquest òrgan directiu, i aportar la documentació que ho acredite.  
2a. El titular de la present autorització tindrà els drets, deures i obligacions arreplegats en la Llei 34/1998, de 7 d'octubre, del Sector d'Hidrocarburs, i el seu desplegament reglamentari. En particular les prescripcions de l'article 46 i 46 bis de la Llei 34/1998, de 7 d'octubre.  
3a. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles d'acord amb la corresponent legislació, general o sectorial, i hagen de ser atorgades per altres administracions públiques o entitats, en particular les previstes en la regulació sobre defensa de la competència.  
En concret, les derivades del compliment de la disposició addicional novena de la Llei 3/2013, de 4 de juny, de creació de la Comissió Nacional dels Mercats i la Competència, i la disposició addicional tercera del Reial fecret llei 9/2013, de 12 de juliol, pel qual s'adopten mesures urgents per a garantir l'estabilitat financera del sistema elèctric.  
  
Segon  
La present resolució haurà de:  
- notificar-se al sol·licitant (Gas Natural Redes GLP, SA,) i al transmetent (Repsol Butano, SA);  
- publicar-se en el Diari Oficial de la Generalitat Valenciana i en el Butlletí Oficial de la Província de Castelló, i  
- comunicar-se a la Comissió Nacional dels Mercats i la Competència.  
La present resolució podrà ser revocada, previ tràmit d'audiència, en el moment que s'observe l'incompliment del que es resol o la inobservança de les condicions imposades en ella.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius i Comerç en el termini d'un mes comptat des de l'endemà de la seua notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 21 de desembre de 2016. El director general d'Indústria i Energia: Diego Maciá Antón.